นายกฯ เผย ไม่จำเป็นปรับลุค อภิปรายไม่ไว้วางใจ ยัน เป็นคนอารมณ์ดี 
นายกฯ เผย ไม่จำเป็นต้องปรับลุค รับศึกอภิปรายไม่ไว้วางใจ ยืนยัน เป็นคนรื่นเริงอารมณ์ดี หากเป็นคนโมโหร้าย คงไม่โตถึงป่านนี้ ขณะภรรยา บอก อย่าทำคิ้วย่น-อย่าทำหน้าบึ้ง ใจเย็นๆวันที่ 24 ก.พ. พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึง การปรับลุค เพื่อรับมือในศึกอภิปรายไม่ไว้วางใจ ว่า ไม่จำเป็น เพราะปกติตนเองก็เป็นคนแบบนี้อยู่แล้ว สนุกสนานรื่นเริง อารมณ์ดี ให้ไปถามลูกน้องตัวเองได้เลยว่า ตนเป็นอย่างไร ทุกเรื่องตนเองมีเหตุมีผลในการทำงานทั้งนั้น ไม่เช่นนั้น คงไม่ดำรงตำแหน่ง ผบ.ทบ.ได้ และหากตนเองเป็นคนที่มีอารมณ์ร้าย และหยาบคาย ไม่มีสติ คงโตมาไม่ได้ ขอให้แยกแยะโดยมองว่า การอภิปรายไม่ไว้วางใจรัฐบาล ถือเป็นโอกาสที่ดีที่จะตรวจสอบรัฐบาล และตอนนี้ดีที่จะไปชี้แจงในวันนี้ ด้วยความรู้สึกที่ดีๆ เมื่อถามมาก็ตอบไป และขอให้ทุกคนมีโอกาสที่ดีในการอภิปรายในสภา และรับฟังสิ่งที่รัฐบาลตอบด้วย ซึ่งตนคงจะตอบในระดับหนึ่ง ที่เหลือคงเป็นหน่วยงานที่เกี่ยวข้องและถูกพาดพิงเป็นผู้ชี้แจงในรายละเอียด จริงๆ แล้วต้นมีข้อมูลเยอะมาก แต่ต้องให้รัฐมนตรีผู้ปฏิบัติเป็นผู้ตอบขณะที่ มีรายงานว่า ระหว่างการประชุม ครม.นายกรัฐมนตรี กล่าวว่า นางนราพร จันทร์โอชา ภรรยา ได้บอกกับตนเองว่า การอภิปรายไม่ไว้วางใจในวันนี้อย่าทำคิ้วย่น อย่าทำหน้าบึ้ง ให้ใจเย็นๆ ทั้งนี้ นายกรัฐมนตรี ยังกล่าวกับรัฐมนตรี ว่า ขอให้ชี้แจงด้วยข้อมูล และข้อเท็จจริง อย่าชี้แจงในลักษณะตอบโต้ฝ่ายค้าน และให้ใจเย็นๆ ด้วย
นายกฯ เผย ไม่จำเป็นต้องปรับลุค รับศึกอภิปรายไม่ไว้วางใจ ยืนยัน เป็นคนรื่นเริงอารมณ์ดี หากเป็นคนโมโหร้าย คงไม่โตถึงป่านนี้ ขณะภรรยา บอก อย่าทำคิ้วย่น-อย่าทำหน้าบึ้ง ใจเย็นๆ 
อภิปรายไม่ไว้วางใจ,ประยุทธ์ จันทร์โอชา,ไม่จำเป็นต้องปรับลุค,คนอารมณ์ดี,อย่าทำหน้าบึ้ง,อย่าทำคิ้วย่น,คนรื่นเริงอารมณ์ดี,ข่าวทั่วไป